Diari Oficial de la Generalitat Valenciana


Sumari del DOGV 5726, del 18-03-2008 (2008/3379)

DECRET 25/2008, de 14 de març, del Consell, pel qual s'autoritza la implantació d'ensenyances conduents al títol oficial de màster en les universitats de la Comunitat Valenciana.
----------------------------------------------------------------------------------------------------------------------------------------------------------------------------------

### Versions

 23/05/2008 - Actualitat  Text inicial: 19/03/2008 - 22/05/2008 

### Dades del document

Número de DOGV
:   5726

Data del DOGV
:   18-03-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/3379


Data del document
:   14-03-2008

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * universitat
    * centre d'ensenyament
    * títol d'estudis
    * ensenyament postuniversitari
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 23.05.2008**

**Decret 25/2008, de 14 de març, del Consell, pel qual s'autoritza la implantació d'ensenyances conduents al títol oficial de màster en les universitats de la Comunitat Valenciana.**

**[(DOCV núm. 5726 de 18.03.2008)](http://www.docv.gva.es/datos/2008/03/18/pdf/2008_3379.pdf)** **Ref. 003402/2008**

El Reial Decret 1393/2007, de 29 d'octubre, establix una nova ordenació de les ensenyances universitàries oficials i regula, entre estes, les ensenyances de màster, les quals requerixen, per a ser implantades en una universitat, l'autorització prèvia de la comunitat autónoma, segons el que establix l'article 8.2 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril.

L'Orde de 15 de setembre de 2005, de la conselleria d'Empresa, Universitat i Ciència, ha establit el marc procedimental perquè, en l'àmbit de la seua autonomia i amb la major flexibilitat, les universitats puguen definir l'organització, l'estructura i els continguts dels estudis universitaris de segon cicle conduents al títol oficial de màster que consideren implantar-hi, així com obtindre la garantia que l'oferta d'estes ensenyances i títols oficials respon a criteris de qualitat i a una adequada planificació.

Les universitats de la Comunitat Valenciana han sol·licitat autorització per a implantar les ensenyances universitàries que porten a l'obtenció del títol oficial de màster, adjuntant la documentació justificativa que exigix l'Orde de 15 de setembre de 2005, de la conselleria d'Empresa, Universitat i Ciència, que ha sigut avaluada per l'Agència Valenciana d'Avaluació i Prospectiva, tal com establix el Reial Decret 56/2005, de 21 de gener, pel qual es regulen els estudis universitaris oficials de postgrau, tot aixó seguint l'autorització continguda en la disposició transitória segona del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, que especifica que els procediments d'autorització per a la implantació en el curs 2008-2009 de programes oficials de postgrau, iniciats abans de l'entrada en vigor del reial decret, es regularan d'acord amb la normativa aplicable prèvia.

El Consell Valencià d'Universitats i de Formació Superior va tindre coneixement de les sol·licituds de les universitats en la reunió del dia 4 de març de 2008, tal com disposa l'article 21 de la Llei 4/2007, de 9 de febrer, de la Generalitat, de Coordinació del Sistema Universitari Valencià.

Per tot aixó, d'acord amb alló previst als articles 8, 11 i 12 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril; així com el Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i el Reial Decret 56/2005, de 21 de gener, pel qual es regulen els estudis universitaris de postgrau, i havent-se complit els requisits exigits per l'esmentada Orde de 15 de setembre de 2005, a proposta del conseller d'Educació i amb la deliberació prèvia del Consell, en la reunió del dia 14 de març de 2008,

DECRETE

**Article 1**

Autoritzar les universitats de la Comunitat Valenciana per a implantar, a càrrec de les seues própies disponibilitats pressupostàries, les ensenyances que porten a l'obtenció del títol oficial de màster que es relacionen en l'annex.

**Article 2**

La conselleria d'Educació acordarà la implantació, en les universitats de la Comunitat Valenciana, dels programes oficials de postgrau en els quals s'integren les ensenyances que autoritza el present decret, així com els títols de doctor que les universitats consideren incloure-hi, i ho comunicarà al Consell d'Universitats, d'acord amb el que establix la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, i el Reial Decret 56/2005, de 21 de gener, pel qual es regulen els estudis universitaris de postgrau.

**Article 3**

1. La impartició de les ensenyances que autoritza el present decret s'iniciarà en els cursos 2008/2009 o 2009/2010. En cas que no es produïsca en el dit termini l'efectiva impartició de les ensenyances que han sigut autoritzades, la conselleria d'Educació, amb l'audiència prèvia de la Universitat i del Consell Valencià d'Universitats i de Formació Superior, procedirà a proposar la revocació de l'autorització.

2. La modificació de la denominació, dels objectius, de l'estructura de crèdits o d'un nombre de matèries superior al vint per cent del programa dels estudis universitaris de segon cicle conduents al títol oficial de màster ja autoritzats requerirà l'inici d'un nou procés d'autorització.

DISPOSICIONS FINALS

**Primera**

Es faculta el conseller d'Educació per a dictar les disposicions necessàries per al desplegament i execució del que disposa este decret.

**Segona**

Este decret produirà efectes des de l'endemà de ser publicat en el Diari Oficial de la Comunitat Valenciana.

Valencia, 14 de març de 2008

El president de la Generalitat,

FRANCISCO CAMPS ORTIZ

El conseller d'Educació,

ALEJANDRO FONT DE MORA TURÓN

ANNEX [1](1). Relació d'ensenyances autoritzades que porten a l'obtenció del títol oficial de màster.

Universitat de València:

- Màster Universitari Europeu en Estadística Bayesiana i Anàlisi de Decisions (European Master in Bayesian Statistics and Decision Analysis).

- Màster Universitari en Contaminació i Toxicologia Ambientals.

- Màster Universitari en Creació i Gestió d'Empreses Innovadores i de Base Tecnológica.

- Màster Universitari en Anàlisi del Rendiment Esportiu (Master in Performance Analysis of Sport).

- Màster Universitari en Continguts i Formats Audiovisuals.

- Màster Universitari en Psicogerontologia.

Universitat Politècnica de València:

- Màster Universitari en Arquitectura Avançada, Paisatge, Urbanisme i Disseny.

- Màster Universitari en Gestió d'Empreses, Productes i Servicis.

- Màster Universitari en Tecnologia Energètica per a Desenrotllament Sostenible.

- Màster Universitari en Enginyeria Acústica.

- Màster Universitari en Planificació i Gestió en Enginyeria Civil.

- Màster Universitari en Postproducció Digital.

- Màster Universitari en Materials i Sistemes Sensors per a Tecnologies Mediambientals.

- Màster Universitari en Construccions i Instal·lacions Industrials.

Universitat Jaume I de Castelló:

- Màster Universitari en Gestió Financera i Comptabilitat Avançada.

- Màster Universitari en Ensenyança i Adquisició de la Llengua Anglesa en Contextos Multilingües (MELACOM).

- Màster Universitari en Química Teórica i Modelatge Computacional.

Universitat Miguel Hernández d'Elx:

- Màster Universitari en Bioenginyeria.

- Màster Universitari en Gestió dels Recursos Humans, Treball i Organitzacions.

- Màster Universitari en Psicologia de la Salut.

Universitat Católica de València sant Vicent Màrtir:

- Màster Universitari en Psicologia Clínica i de la Salut.

- Màster Universitari en Psicologia Jurídica.

- Màster Universitari en Deteriorament de la Integritat Cutània, Úlceres i Ferides.

- Màster Universitari en Educació en Salut Escolar.

- Màster Universitari en Infermeria Oftalmológica i Ciències de la Visió.

- Màster Universitari en Creació Digital.

- Màster Universitari en Ciències Jurídiques i Dret Canónic.

- Màster Universitari en Atenció Integral a Persones amb Discapacitat Intel·lectual.

- Màster Internacional en Direcció Professional de Persones.

Universitat Cardenal Herrera-CEU:

- Màster Universitari en Prevenció de Riscos Laborals.

Interuniversitari:

- Màster Interuniversitari en Química Sostenible. Adhesió de la UV al Màster Interuniversitari entre UJI-UPV. 

---

****[1]******[Correcció d'Errades](http://www.docv.gva.es/index.php?id=26&sig=006301/2008&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D006301/2008)** del Decret 25/2008, de 14 de març, del Consell, pel qual s'autoritza la implantació d'ensenyances conduents al títol oficial de màster en les universitats de la Comunitat Valenciana. (DOCV núm. 5768 de 22.05.2008) Ref. Base de dades 006301/2008.